張穀 (成化乙未進士)

張穀（），字濟民，號謙斋，直隸松江府上海縣人，軍籍，明朝政治人物。進士出身。

生平
早年出身國子生，成化四年（1468年）戊子科應天府鄉試第六十名。成化十一年（1475年）乙未科會試第一百七十二名，殿試登進士第三甲第一百一十七名。次年拜中書舍人，入直文渊阁，寻引疾归。居六年，孝宗即位，素闻張穀善书法，召还京，与修宪宗实录，加升俸二级，供内职如故。弘治六年四月出任湖廣布政司參議，分巡荆南道，兼督泰岳太和山，十月到任，七年正月十三日卒于官，年六十二顾清《明故湖广参议张公墓志铭》：弘治六年夏四月，中书舍人、直内阁上海张公济民出参议荆南藩府，兼督泰岳太和山。十月抵荆南，明年正月十三日卒。先卒二日，登岳山，徧行祠宫，顾道流曰：吾此行不再矣，公等宜勤修以答天贶。既归，谓家人曰：山中佳绝，吾意不欲来，为汝等累吾念耳。是夕命浴，具新衣，诘朝视事，坐堂上端瞑而逝。治棺间日，貌如生。予始闻，甚异之。既数月，公壻乔君时章来请铭公墓，乃具言：忆予初入京，以乡后进拜公于私第，问处己接人之要。公以诚教之曰：某迂拙不知其他，平生所守惟此人。初或未识，久而自信。当时深敬其言，别公经岁，未尝一日忘。孰意公一往不来，而予竟铭其墓石邪？公讳谷，济民其字，别号谦斋。曾祖赠监察御史，讳世良。祖讳衡，以永乐乙未进士为御史，立朝不阿，卒于贬所。父讳芹，以公贵，赠中书舍人。母赠孺人，姓姚氏。公生而纯雅，正统己巳，入县庠为弟子员，累不利场屋。成化戊子，以岁贡领乡荐。乙未，擢进士，距其祖登科之岁甲子适周，乡人传以为美谈。丙申，拜中书舍人，入直文渊阁，寻引疾归。居六年，今上即位，素闻公善书，驿召还，与修宪庙实录，加升俸二级，供内职如故。又三年，升今官以卒。公自为布衣，薄于荣利，尝曰：仕宦如雕笼畜鸟耳。故虽官禁廷，历华要，而山林之志终未尝忘。其引疾归，浩然有终老之意，日引骚人文士与之相应和。所作尚理致，关风教，多可传者。既起与纂修，凡同事者皆进官，而公止加俸，处之裕如。其参荆藩，近宋人所谓奉祠者，公方乐之，而遂以告终矣。公风度清远，眉目如画，与人言从容简当，必以道义。宅心平易，而端谨和厚，望而知为笃行君子。易箦之际，可以见所养矣。家素贫，事母至孝，养二姊，终始以礼。在乡党，济危成美，口未尝言功。晚得科第，而位不满德，士论尤追惜之。初娶黄氏，无子。继娶方氏，有三女。丈夫子二人，出侧室某氏，长拙，次抑。壻长即时章名煜，翰林修撰乔维翰子；次则建宁知府刘玙之子襄，吏部郎中戴春之子俭。其卒之岁，距生时宣德癸丑，得六十有二年。葬以今年某月某日，墓在上海县北某乡某原。铭曰：
白云黄鹤，依我阿阁。鸣玉峨冠，志在青山。受爵孔廉，德则允厚。我铭于丘，以俟其后。。

家族
曾祖父張世良，封監察御史。祖父張衡，曾任監察御史。父亲張芹。母姚氏。永感下。娶黄氏，繼娶方氏《天一阁藏明代科举录选刊·登科录》（《成化十一年进士登科录》）。二子張拙、張抑。

参考

Category:上海人
Category:明朝中書舍人
Category:明朝湖廣布政使司參議